Li aliĝis kiel serĝento en la Semjonovskij Regimento de la Imperia Gvardio de Rusio en 1781 en la aĝo de 12. Inter 1782 kaj 1786 li studis en la protestanta fakultato en Strasburgo por perfektigi siajn francajn kaj germanajn lingvojn. Li admiris Goethe kaj Friedrich Schiller kaj skribis al ĉi-lasta leteron en la germana kiam li estis nur 17. Li ankaŭ fervore studis muzikon kaj dancon, gajnante al li la moknomon "Boris-Vestris" laŭ la franca dancisto Auguste Vestris. Li daŭrigis sian edukon kiel subleŭtenanto en la École militaire en Parizo dum la lastaj jaroj de la Ancien Régime; li ne renkontis Napoleon Bonaparte kiu forlasis la lernejon en oktobro 1785. Du semajnojn post la atako kontraŭ la Bastille,
La Golitsyn-oj ricevis skriban ordonon patrui en la urbo kiel gardistoj. La korespondado de la plej aĝa el la fratoj Golitsyn atestas pri lia profunda intereso analizi kaj kompreni la okazaĵojn de la Franca Revolucio. Boris faris kritikajn rimarkojn pri la proponoj de Dubois-Crancé en la Asembleo. En 1791 Katerino la Granda ordonis al la tuta familio forlasi Parizon kaj reveni al Moskvo, sed ili unue vizitis Romon, kie la fratoj estis portretitaj fare de Hugh Douglas Hamilton.